Mar fhreagra ar na dúshláin seo, is féidir úsáid a bhaint as roinnt moltaí atá ann do dhea-chleachtas mhúineadh na Gaeilge. Mar a mholann Sorcha Ní Mhistéil[47] agus Ó Laoire, ní ceart go mbeadh deighilt idir an cur chuige do mhúineadh na teanga agus do mhúineadh na litríochta.[48] Comhtháthú na scileanna a mholann Ó Laoire sa chéad chás, agus tá adhmad le baint as an gcur chuige seo freisin don drámaíocht. Ní gá mar sin go ndíreofaí ar labhairt na Gaeilge amháin. Molann Ó Súilleabhán go mbeidh gach duine páirteach sa rang drámaíochta[49] agus is fíor nach mbeidh an múinteoir ag iarraidh go mbeadh aon pháiste díomhaoin le linn an cheachta drámaíochta, ach ní hionann sin agus a rá go gcaithfidh gach páiste a bheith ag aisteoireacht ag an am céanna. Seo roinnt moltaí eile a dhíríonn ar na ceithre scil teanga: